Diari Oficial de la Generalitat Valenciana


Sumari del DOGV 7956, del 12-01-2017 (2016/9972)

Informació pública de la modificació puntual de l'article 153 de les normes urbanístiques del Pla general d'ordenació urbana de Sagunt, Parc Industrial de Sagunt. (P29-11-16). E04/16PL.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9972


Data del document
:   29-11-2016

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de la modificació puntual de l'article 153 de les normes urbanístiques del Pla general d'ordenació urbana de Sagunt, Parc Industrial de Sagunt. (P29-11-16). E04/16PL. [2016/9972]  
El Ple de la corporació municipal, en sessió ordinària celebrada el dia 29 de novembre de 2016, va adoptar, entre altres, l'acord següent:  
  
  
5. Obertura del període d'informació pública de la modificació puntual de l'article 153 de les normes urbanístiques del Pla general d'ordenació urbana de Sagunt, Parc Industrial de Sagunt. Expedient número 4/3865 PV  
  
Primer  
L'obertura del període d'informació pública durant 45 dies hàbils de la modificació puntual de l'article 153 del Pla general d'ordenació urbana, referent a substituir l'actual previsió literal, que assenyala:  
  
«El grau màxim de qualificació d'activitat serà en qualsevol cas 3.»  
Per un àmbit objectiu delimitat d'aquesta manera:  
«Queden excloses de l'esmentat Parc Industrial de Sagunt les següents:  
a) Les activitats que figuren en l'annex I de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, activitats subjectes a l'obtenció d'autorització ambiental integrada.  
b) Les activitats subjectes a accidents greus, en els termes del Reial decret 840/2015, de 21 de setembre, pel qual s'aproven mesures de control dels riscos inherents als accidents greus en què intervinguen substàncies perilloses.  
c) Les activitats potencialment contaminants de l'atmosfera incloses en el grup A i B del Reial decret 100/2011, de 28 de gener, pel qual s'actualitza el catàleg d'activitats potencialment contaminants de l'atmosfera i s'establixen les disposicions bàsiques per a la seua aplicació, en desplegament de la Llei 34/2007, de 15 de novembre, de qualitat de l'aire i protecció de l'atmosfera.  
d) Les activitats que puguen emetre radiacions ionitzants incloses en el Reial decret 783/2001, de 6 de juliol, pel qual s'aprova el Reglament sobre protecció sanitària contra radiacions ionitzants. S'exceptuen de l'exclusió les clíniques mèdiques i/o veterinàries.  
e) Les activitats assenyalades, per exclusió, en l'article 74 de l'annex 2 de les normes urbanístiques del PGOU de Sagunt, referent al Parc Industrial de Sagunt.  
L'entrada en vigor de l'alteració normativa de l'àmbit objectiu enumerat en les anteriors normes sectorials, ampliant-lo o reduint-lo, així com la substitució de les mateixes normes per unes altres de noves de semblant contingut, comportarà la inclusió automàtica en el present àmbit d'activitats excloses sense necessitat de la modificació expressa de la redacció del present article.  
Aquestes previsions no afectaran aquelles activitats que en la data d'entrada en vigor del present precepte comptaren amb la integritat de les preceptives llicències municipals, per ser compatibles urbanísticament en el moment del seu atorgament. De manera que aquestes no incorreran en la situació de fora d'ordenació encara que figurara en el llistat d'exclusions abans indicat, sempre que no es produïsquen modificacions de la naturalesa i característiques de l'activitat. Idèntiques conseqüències es produiran per a aquelles activitats que comptant amb les corresponents llicències municipals com a conseqüència de no estar en el llistat abans indicat en la data d'entrada en vigor d'aquest, es veren de forma sobrevinguda afectades per un canvi normatiu sectorial dels indicats en el paràgraf anterior.  
La present relació d'activitats excloses és addicional i sense perjudici del quadre d'usos i activitats incompatibles descrit en les normes urbanístiques del parc industrial que figura com a annex 2 del PGOU. Sense perjudici de l'anterior, i als efectes de complir les previsions sectorials vigents en matèria d'implantació de punts de venda d'hidrocarburs (actualment Llei 34/1998 i Reial decret llei 6/2000, modificats per la Llei 11/2013, de 26 de juliol, vigent en aquest punt específic de modificació), en qualsevol cas són admissibles les estacions de subministrament i venda d'hidrocarburs i derivats en la integritat del parc, amb independència de la zonificació que fixen les normes urbanístiques d'aquest.  
En el cas que es presente una sol·licitud d'implantació d'una activitat que no estiga prevista expressament entre els àmbits objectius inclosos/exclosos en aquest precepte, la Ponència Tècnica d'Activitats, fent ús de les seues atribucions definides en l'ordenança general per a l'agilització de la instal·lació d'activitats i execució d'obres, formularà proposta motivada basada en els criteris d'inclusió/exclusió definits en l'anterior regulació, garantint que no es permeten activitats de grau superior al 3, d'acord amb els criteris continguts en l'annex II del Decret 54/1990, de 26 de març, del Consell, pel qual s'aprova el Nomenclàtor d'activitats molestes, insalubres, nocives i perilloses.  
  
Amb independència del que establisca la seua ordenació detallada corresponent, en els polígons denominats de la Vallesa i Sepes seran aplicables prioritàriament en qualsevol cas les previsions que es recullen en aquest PGOU referents a la zonificació ZI.1, en els aspectes de distàncies a límits, distàncies a fatxades, altures i volum d'ocupació.»  
  
Així com a la creació de l'article 74 de l'annex 2 de les normes urbanístiques del PGOU de Sagunt, referent al Parc Industrial de Sagunt, amb la redacció següent:  
«Amb caràcter general, no podran implantar-se aquelles activitats incloses en l'annex II de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, amb les següents excepcions, que s'indiquen a continuació, que sí que podran implantar-se, sempre que siguen compatibles amb les normes urbanístiques aplicables:  
2. Producció i transformació de metalls  
2.9. Instal·lacions per a l'aïllament o el recobriment de fils, superfícies i conductors de coure o semblants, per mitjà de resines o processos d'esmaltatge.  
2.11. Forja, estampació, embotició de metalls, sinterització, encunyat, tall i repussat a escala industrial.  
2.14. Fabricació d'electrodomèstics.  
2.16. Fabricació de maquinària i/o productes metàl·lics diversos, inclosos elements estructurals.  
2.17. Fabricació de caldereria (cisternes, recipients, radiadors, calderes d'aigua calenta i generadors de vapor).  
2.18. Fabricació de materials, maquinària i equips elèctrics, electrònics i òptics, joieria i bijuteria a escala industrial.  
2.19. Fabricació de motors, vehicles de motor i semblants.  
2.20. Instal·lacions per a la construcció i la reparació d'aeronaus.  
  
2.21. Instal·lacions de construcció i reparació naval.  
2.22. Fabricació de material ferroviari mòbil.  
3. Indústries minerals  
3.11. Fabricació d'elements de formigó, algeps i ciment.  
6. Indústria del paper, cartó, suro, fusta i mobles  
6.7. Fabricació de mobles en instal·lacions amb una superfície superior a 2.500 m².  
6.8. Fabricació de xapes, taulers i la resta d'elements de fusta, a escala industrial, no inclosos en altres epígrafs.  
6.9. Fabricació d'articles diversos de junc, canya, suro, cistelleria, brotxes, raspalls, etc., a escala industrial.  
6.10. Acabat de mobles i elements de fusta, junc, canya, suro, cistelleria, brotxes, raspalls, etc., a escala industrial (envernissat, entapissat, daurat, pintat, etc.).  
8. Indústria del cuiro  
8.2. Tallers de confecció d'articles de cuiro, pell i semblants amb una superfície superior a 1.000 m².  
9. Indústries agroalimentàries i explotacions ramaderes  
9.7. Instal·lacions per a l'aqüicultura intensiva (excloses les instal·lacions de mar obert) que tinga una capacitat de producció superior a 25 tones any.  
9.9. Tractament, manipulació i processament de productes del tabac, amb una capacitat de producció superior a una tona per dia.  
9.10. Desmuntatge de cotó a escala industrial.  
9.12. Almàsseres i instal·lacions per a elaborar greixos i olis vegetals i/o animals a escala industrial.  
9.13. Instal·lacions per a l'elaboració de vi a escala industrial.  
9.14. Instal·lacions per a l'elaboració de cervesa i/o malta cervesera a escala industrial.  
9.15. Instal·lacions per a l'obtenció de fècules, farina o oli de peix, a escala industrial.  
9.16. Instal·lacions per a elaborar confitures i almívars a escala industrial.  
9.17. Instal·lacions a escala industrial per a l'assecament de gra i altres matèries vegetals per mitjà de procediments artificials.  
13. Altres activitats  
13.1.6. De les activitats subjectes a autorització prèvia de la Delegació del Govern per estar comprés en el control d'explosius i armes, només la venda d'articles pirotècnics.  
13.2. Per implicar un cert grau de risc, estaran també sotmeses a llicència ambiental les següents:  
13.2.1. Activitats amb càrrega tèrmica ponderada superior a 3.400 MJ/m² (800 Mcal/m² segons el CTE DB-SI i RSIEI 800 Mcal/m²).  
13.2.2. Comerços i grans magatzems de superfície comercial superior a 2.500 m².  
13.2.3. Activitats d'ús hospitalari (hospitals, clíniques, centres d'assistència primària o altres establiments sanitaris) l'altura d'evacuació del qual siga superior a 20 metres o la superfície total construïda siga major de 2.000 m².  
13.2.4. Activitats d'ús administratiu l'altura d'evacuació del qual siga superior a 28 metres o la superfície total construïda siga major de 5.000 m².  
13.2.5. Activitats d'ús docent l'altura d'evacuació del qual siga superior a 28 metres o la superfície total construïda siga major de 5.000 m².  
13.2.6. Activitats d'ús residencial públic (residències i centres de dia) l'altura d'evacuació del qual siga superior a 28 metres o la superfície total construïda siga major de 1.500 m².  
13.2.7. Hotels, establiments d'allotjament turístic rural, blocs i conjunts d'apartaments turístics, campaments de turisme, establiments de restauració i establiments de turisme, l'altura d'evacuació dels quals siga superior a 28 metres o la superfície total construïda siga major de 1.500 m², llevat que s'incloguen en normativa específica.  
  
13.2.8. Qualsevol altra que la legislació estatal o autonòmica ho determine així.  
13.4. Altres activitats  
13.4.3. Fabricació de gel, a escala industrial.  
13.4.5. Tallers i/o instal·lacions en què es realitzen operacions de pintura i/o tractament de superfícies.  
13.4.6. Venda al detall de carburants/estacions de servei.  
13.4.7. Indústria de manufactura de cautxú i semblants.  
13.4.8. Laboratoris d'anàlisi i d'investigació amb una superfície superior a 75 m² (excloent despatxos, magatzems i altres àrees auxiliars).  
13.4.9. Laboratoris industrials de fotografia.  
13.4.12. Bugaderies industrials.  
13.4.13. Instal·lacions per a la neteja en sec, amb una superfície superior a 500 m².  
13.4.14. Fabricació de circuits integrats i circuits impresos.  
13.4.15. Instal·lacions i activitats per a la neteja de vehicles utilitaris.  
13.4.19. Fabricació a escala industrial de llums i material d'enllumenat.  
13.4.20. Plantes embotelladores, envasadores, i/o dosificadores, a escala industrial.  
13.4.21. Impressió gràfica i/o edició a escala industrial.  
13.4.22. Instal·lacions per al llavat i greixatge de camions, vehicles pesats i maquinària industrial.  
13.4.23. Activitat d'explotació per a l'estacionament de camions, vehicles pesats i maquinària industrial.»  
  
Segon  
Procedir a publicar anuncis de la part dispositiva d'aquest acord en el Diari Oficial de la Comunitat Valenciana i en premsa escrita de gran difusió i posar a disposició del públic la documentació de l'expedient 4/4829 LV. L'adreça electrònica per a la seua consulta serà la pàgina web de l'Ajuntament. S'haurà de comunicar de forma individualitzada l'acord a l'entitat al·legadora durant el període de consultes.  
  
  
Tercer  
Es destaquen expressament els efectes suspensius de les llicències previstos en l'article 64 de la LOTUP per a usos incompatibles que produirà la publicació en el Diari Oficial de la Generalitat Valenciana del present acord d'obertura del període d'informació pública.  
  
  
Cosa que es fa pública perquè se'n prenga coneixement i tinga efectes, a reserva dels termes que resulten de l'aprovació de l'acta corresponent (si és el cas). Es comunica que aquest acte, que té caràcter definitiu, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, posa fi a la via administrativa.  
  
Sagunt, 29 de novembre de 2016.- L'alcalde, p. d. f., la primera tinent d'alcalde: Teresa García Muñoz.